Case ID: 1138781
Sentence 39: Məhkəmə kollegiyasının qənaətinə görə müqavilənin icrası ilə əlaqədar iddiaçının 19840.6 manat məbləğində avans vəsait xərcləməsi faktının həqiqətən də mövcudluğunu təsdiq etmək üçün ilk növbədə apellyasiya instansiyası məhkəməsi mübahisənin obyektiv və tam həlli baxımından müqavilənin 3-cü tərəfi olan “tədarükçü”nü hazırki iş üzrə cəlb etməli idi. Kollegiya hesab edir ki, müqaviləyə əsasən cavabdeh 22.0 hektar sahədə pambıq əkməyi və hər hektardan 20 sentnerdən az olmamaqla məhsul əldə etməklə 44.0 ton xam-pambıq məhsulu istehsal edib iddiaçıya satmağı öhdəsinə götürdüyü halda 3714,75 manat məbləğində 7912,86 kq xam-pambıq təhvil verməsinin səbəblərini araşdırmaq üçün apellyasiya instansiyası məhkəməsi cavabdehin apellyasiya şikayətinin dəlilləri üzrə, yəni, cavabdehin iddiaçıya heç bir borcunun olmaması, iddiaçının müqavilə üzrə öhdəliyi lazımi qaydada icra etməmələri, pambığın nə vaxt əkilməsi, yığılması, əkildiyi sahənin pambıqçılıq üçün yararlı olub-olmaması, pambıq yiğımı həyata keçirilərkən havanın əlverişli və ya əlverişsiz vəziyyətdə olmasını ümumiyyətlə araşdırmamış, bu hallar üzrə şahidlərin dindirilməsinin və ya müvafiq ekspertizaların keçirilməsinin zəruriliyini də müzakirə belə etməmişdir.